[Għal użu uffiċjali biss – Ref Nru OC/UP1I.20/2018/2] Programm Operattiv għall-Affarijiet Marittimi u s-Sajd 2014-2020 Proġett parzjalment iffinanzjat mill-Unjoni Ewropea Fond Ewropew għall-Affarijiet Marittimi u s-Sajd Rata ta' kofinanzjament: 37.5% Fondi tal-UE; 12.5% Fondi Nazzjonali; 50% Fondi Privati Investiment f'sajd u akkwakultura sostenibbli Noti ta' Gwida għall-Formola tal-Applikazzjoni Qed jintlaqgħu applikazzjonijiet minn sidien ta' bastimenti tas-sajd għal Investimenti fit-tagħmir jew abbord bl-għan li titnaqqas l-emissjoni ta' inkwinanti jew gassijiet b'effett ta' serra u tiżdied l-effiċjenza fl-enerġija tal-bastimenti tas-sajd. Investimenti fl-irkaptu tas-sajd huma eliġibbli wkoll diment li dawn ma jimminawx is-selettività tal-irkaptu tas-sajd; Verifiki u skemi dwar l-effiċjenza fl-enerġija; u Studji għall-valutazzjoni tal-kontribut tas-sistemi ta' propulsjoni alternattivi u disinji tal-bwieq fir-rigward tal-effiċjenza fl-enerġija tal-bastimenti tas-sajd. L-investimenti fit-tagħmir jew abbord għandhom ikunu konformi mal-Artikoli 13 sa 16 tar-Regolament (UE) 2015/531. Hawn taħt qed tiġi prodotta mill-ġdid lista ta' spejjez eliġibbli għall-iffaċilitar tar-referenza. Verifiki tal-Effiċjenza fl-Użu tal-Enerġija għandhom jitwettqu minn awdituri tal-enerġija mħarrġa u kkwalifikati. Lista aġġornata ta' awdituri kkwalifikati mħarrġa tista' tinstab fuq il-link li ġejja: B'konformità mal-Artikolu 10 tar-Regolament (UE) Nru 508/2014, operaturi li jkunu wettqu ksur serju li jkun ġie ddeterminat minn deċiżjoni meħuda sa mill-1 ta' Jannnar 2013, mhux se jibbenefikaw minn għajnuna finanzjarja mill-Fond Ewropew għall-Affarijiet Marittimi u s-Sajd (2014-2020). Id-durata tal-perjodu tal-inammissibiltà għandha tkun proporzjonali għan-natura, il-gravità, id-dewmien u r-ripetizzjoni tal-ksur serju, reat jew frodi. B'konformità mal-Artikolu 41.9 tar-Regolament (UE) Nru 508/2014, l-appoġġ mhux se jingħata aktar minn darba għall-istess tip ta' investiment matul il-perjodu ta' programmazzjoni għall-istess bastiment tas-sajd. B'konformità mal-Artikolu 95 tar-Regolament (UE) Nru 508/2014, tista' tiġi applikata intensità massima ta' għajnuna pubblika ta' 50 % tal-infiq eliġibbli totali tal-operazzjoni. Għalhekk, l-applikant jintalab jiffinanzja l-50 % li jifdal mill-proġett/l-operazzjoni. Madankollu, skont l-Anness I tal-istess Regolament, l-operazzjonijiet marbuta ma' sajd kostali fuq skala żgħira jistgħu jibbenefikaw minn żieda ta' 30 punt perċentwali. F'dan il-każ, l-applikant ser ikun meħtieġ jiffinanzja 20 % tal-proġett/operazzjoni. Bl-istess mod, għall-operazzjonijiet implimentati mill-intrapriżi li jaqgħu barra d-definizzjoni ta' SMEs, l-intensità ta' għajnuna pubblika għandha titnaqqas b'20 punt perċentwali. F'dan il-każ, l-applikant ser jintalab jiffinanzja 70 % tal-proġett/l-operazzjoni. F'konformità mal-Artikolu 71 tar-Regolament (UE) Nru 1303/2013, benefiċjarju għandu jħallas lura l-kontribuzzjoni mill-fondi SIE jekk fi żmien ħames snin tal-ħlas finali lill-benefiċjarju tkun seħħet kwalunkwe waħda minn dawn li ġejjin: Waqfien jew rilokazzjoni ta' attività produttiva barra l-Gżejjer Maltin; Bidla tas-sjieda; Bidla sostanzjali li taffettwa n-natura, l-għanijiet jew il-kundizzjonijiet tal-implimentazzjoni tagħha, li jirriżulta fl-imminar tal-għanijiet oriġinali tagħha. B'konformità mal-Artikolu 25 tar-Regolament (UE) Nru 508/2014, is-sid ta' bastiment tas-sajd, li jkun irċieva appoġġ, ma għandux jittrasferixxi dak il-bastiment barra mill-Unjoni matul mill-inqas ħames snin wara d-data tal-ħlas effettiv ta' dak l-appoġġ lill-benefiċjarju. Jekk il-bastiment jiġi trasferit matul dak il-perjodu ta' żmien, is-somom imħallsa indebitament fir-rigward tal-operazzjoni għandhom jiġu rkuprati, f'ammont proporzjonali għall-perjodu li matulu l-kundizzjoni ma tkunx ġiet sodisfatta. Persuni ta' Kuntatt Iċ-Ċertifikat ta' Konformità tal-Final Settlement u tal-Kontribuzzjonijiet tas-Sigurtà Soċjali u ċ-Ċertifikat ta' Konformità tat-Taxxa fuq l-Introjtu jista' jinkisbu mingħand l-uffiċjal tad-Dipartiment tat-Taxxi Interni li ġej: Iċ-Ċertifikat ta' Konformità tal-VAT jista' jinkiseb billi tikkuntattja lill-Uffiċjali tad-Dipartiment tal-VAT li ġejjin: Attivitajiet li Mhumiex Eliġibbli L-attivitajiet li ġejjin mhux se jkunu eliġibbli taħt il-Fond Ewropew għall-Affarijiet Marittimi u s-Sajd (2014 – 2020): Attivitajiet li jżidu l-kapaċità tas-sajd ta' bastiment jew tagħmir li jżid l-abbiltà ta' bastiment li jsib il-ħut; Kontribuzzjonijiet "in natura"; Manutenzjoni preventiva jew skedata ta' kwalunkwe parti tat-tagħmir li żżomm apparat f'kundizzjoni li jaħdem; Manutenzjoni bażika tal-buq; Attivitajiet imwettqa fiżikament jew implimentati għal kollox qabel ma tkun ġiet imressqa mill-benefiċjarju potenzjali l-applikazzjoni għall-finanzjament lill-Awtorità ta' Ġestjoni, irrispettivament min jekk il-pagamenti relatati kollha jkunux saru mill-benefiċjarju potenzjali; Il-Proċedura tal-Sejħa Is-sejħa għall-applikazzjonijiet se tiftaħ fil-24 ta' Ottubru 2019 u sa tibqa' miftuħa sakemm l-allokazzjoni tal-fondi taħt din il-miżura jintuzaw jew sakemm l-Awtorità ta' Ġestjoni tinnotifika modieħor. Għall-fini ta' din is-sejħa, se tiġi addottata proċedura ta' Sejħa Miftuħa bi Blokki ta' Skadenza. Dan ifisser li applikazzjonijiet riċevuti f'blokki ta' skadenza sa jkunu evalwati qabel applikazzjonijiet irċevuti wara. Id-dati ta' skadenza għas-sottomissjoni għal din is-sejħa huma: Nhar it-Tnejn, 2 ta' Diċembru 2019, fil-ħdax ta' filgħodu Nhar il-Ġimgħa, 10 ta' Jannar 2020, fil-ħdax ta' filgħodu Nhar it-Tnejn, 17 ta' Frar 2020, fil-ħdax ta' filgħodu Nhar il-Ġimgħa, 20 ta' Marzu 2020, fil-ħdax ta' filgħodu Din is-sejħa sa tagħlaq meta l-allokazzjoni tal-fondi taħt din il-miżura jintuzaw jew jekk is-sejħa tiġi mwaqqfa b'notifikazzjoni mill-Awtorità ta' Ġestjoni. L-Awtorità ta' Ġestjoni tista' terġa tiftaħ din is-sejħa b'format simili jew differenti. L-istess Awtorità tista' toħroġ ukoll klarifikazzjonijiet jew tibdil matul iz-zmien tas-sejħa mingħajr ma tagħlaq jew terġa' tiftaħ is-sejħa. Blokki ta' skadenza oħra minn dawk ġa msemmija hawn fuq jistgħu jiġu msejħin mill-Awtorita' u ppublikati fuq il-website tal-Awtorita' , skont il-bzonn. L-Awtorità ta' Ġestjoni tirriżerva d-dritt li testendi din is-sejħa. Sakemm jiġi notifikat, applikazzjonijiet wara it-20 ta' Marzu 2020 ma jistawx jiġu aċċettati. Il-Proċess ta' Applikazzjoni L-applikazzjonijiet kollha jridu jsiru fuq il-Formola ta' Applikazzjoni tal-Fond Ewropew għall-Affarijiet Marittimi u s-Sajd (FEMS). Il-formola għandha tkun sottomessa kemm f'format elettroniku kif ukoll f'format stampat. L-applikazzjonijiet kollha jridu jimtlew b'mod sħiħ, iffirmati u ddatati mill-applikant (il-Mexxej tal-Proġett). Id-dokumentazzjoni ta' appoġġ għandha tkun mehmuża invarjabbilment mal-formola ta' applikazzjoni kompluta. Lista ta' kontroll tad-dokumenti li jridu jiġu mehmużin hija inkluża fil-Formola ta' Applikazzjoni. Sabiex applikazzjoni titqies bħala mimlija għal kollox, id-dokumenti kollha immarkati bħala obbligatorji jridu jiġu sottomessi mal-Formola ta' Applikazzjoni sad-data tal-għeluq tal-istadju tal-applikazzjoni. L-Awtorità ta' Ġestjoni se twettaq kontroll tal-validità wara li tirċievi l-applikazzjoni. Kull dokumentazzjoni meħtieġa li ma tiġix sottomessa mal-formola ta' applikazzjoni trid tiġi sottomessa mill-applikant fi żmien ħamest ijiem tax-xogħol mid-divulgazzjoni/talba tal-Awtorità ta' Ġestjoni. Huma biss applikazzjonijiet li huma kompluti li se jiġu kkunsidrati mill-Kumitat tal-Għażla tal-Proġetti. Id-data tal-iskadenza għas-sottomissjonijiet kollha hija l-Ġimgħa, 20 ta' Marzu 2020 fl-11:00 ta' filgħodu. Applikazzjonijiet li jaslu wara din id-data ta' skadenza MHUX SE JIĠU KKUNSIDRATI. L-applikanti huma mħeġġa biex ma jħallux sal-aħħar ġurnata biex jissottomettu l-applikazzjoni tagħhom. L-applikazzjonijiet kollha jridu jitwasslu BL-IDEJN lill-Awtorità ta' Ġestjoni fl-indirizz li ġej: Id-Diviżjoni għall-Fondi u Programmi Triq il-Kukkanja Hija mistennija li titwettaq sessjoni informattiva għall-applikanti prospettivi. L-applikazzjoni tar-reġistrazzjoni tista' titniżżel minn hawn: / u tintbgħat lil mhux iktar tard mit-13 ta' Lulju 2018 f'nofsinhar. IL-PROĊESS TAL-GĦAŻLA Ġie stabbilit Kumitat tal-Għażla tal-Proġetti indipendenti apposta, biex jivvaluta l-proposti kollha li jaslu, jiddetermina l-eliġibbiltà tagħhom u jivvaluta dawk il-proposti eliġibbli kontra l-kriterji ta' Ammissibilità u Għażla. Il-Kumitat tal-Għażla tal-Proġetti għandu s-setgħa sħiħa u l-awtorità li jikkunsidra u/jew li jagħżel l-applikazzjonijiet għall-finanzjament matul il-proċess ta' evalwazzjoni tal-proġetti. Il-Kumitat tal-Għażla tal-Proġetti sejjer jassenja punti għal kull proposta individwali, skont il-kriterji tal-għażla. Imbagħad, il-proposti sejrin jiġu kklassifikati skont il-punti miksubin. Sabiex jikkwalifikaw għall-għażla, il-proposti jridu jiksbu mill-inqas 50% tal-punti totali disponibbli. Il-proposti għandhom jiġu kklassifikati skont il-punti u l-fondi għandhom jiġu allokati lil dawk il-proposti li jiksbu l-ogħla punti. Proposti oħra li jiksbu l-punti biex jikkwalifikaw iżda li mhumiex iffinanzjati sejrin jitpoġġew fuq lista ta' riżerva skont il-punti miksubin u sejrin jiġu offruti finanzjament, jekk u meta, l-fondi jsiru disponibbli. Kopja tal-Kriterji ta' Ammissibbiltà u Għażla bl-Ingliż hija disponibbli online, f'format PDF, fuq Kopja tal-Kriterji ta' Ammissibilita u Għażla bil-Malti hija disponibbli online, f'format PDF, fuq L-Awtorità ta' Ġestjoni għandha tinforma lill-applikanti kollha bl-eżitu tal-proċess tal-għażla. Applikanti li jħossu li ġew iddiskriminati għandu jkollhom id-dritt li jappellaw fi żmien ħamest (5) ijiem tax-xogħol mid-data tal-ittra tar-rifjut mill-Kumitat għall-Għażla tal-Proġetti, li se tintbagħat lill-applikant (il-mexxej tal-proġett) kemm f'forma stampata kif ukoll f'forma elettronika. Bħala riżultat ta' din is-sejħa, il-Kumitat għall-Għażla tal-Proġetti, għandu l-intenzjoni li jagħżel u jikkofinanzja, operazzjoni(jiet) b'konformità mal-Artikolu 41.1 tar-Regolament (UE) Nru 508/2014, għal ammont massimu totali pubbliku eliġibbli ta' € 200,000.00 (mitejn elf EWRO). L-Awtorità ta' Ġestjoni tirriżerva d-dritt li tnaqqas jew iżżid l-allokazzjoni indikattiva. Taqsima 1 – L-Applikant 1.1 Dettalji tal-Applikant 1.1.1 Dettalji Ġenerali 1.1.2 Informazzjoni Addizzjonali/dwar ix-Xogħol 1.2 Dettalji tal-Bastiment tas-Sajd (Punti Massimi: 5) 1.3 Sid(ien) tal-bastiment tas-sajd Jien, is-sottoskritt, nawtorizza lill-applikant biex jaġixxi f'ismi u jidħol fi ftehim ta' għojta mal-Awtorità ta' Ġestjoni tal-FEMS għall-finijiet tal-iskema rigward l-Effiċjenza ta' l-Enerġija, u nawtorizza lill-applikant biex jirċievi, f'ismi, l-għotja dovuta għall-parteċipazzjoni tiegħi fl-Iskema. Permezz tal-firma tiegħi f'din il-formola, jiena qed naqbel mat-termini u l-kundizzjonijiet tal-iskema u niddikjara li l-informazzjoni pprovduta hija vera u preċiża. Jekk meħtieġ, jistgħu jiżdiedu ringieli addizzjonali. 1.4 Vijabbiltà Finanzjarja tal-Applikant B'konformità mal-Artikolu 95 tar-Regolament (UE) Nru 508/2014, tista' tiġi applikata intensità massima tal-għajnuna pubblika ta' 50 % tal-ispejjeż totali eliġibbli tal-operazzjoni. Għalhekk, l-applikant jintalab jiffinanzja l-50 % li jifdal mill-proġett/l-operazzjoni. L-applikant għalhekk għandu juri li hemm il-finanzi neċessarji għall-fluss tal-flus għall-operazzjoni f'arretrati u għall-ħlas lura tal-għotja f'każ ta' irregolarità. Madankollu, skont l-Anness I tal-istess Regolament, l-operazzjonijiet marbuta ma' sajd kostali fuq skala żgħira jistgħu jibbenefikaw minn żieda ta' 30 punt perċentwali. F'dan il-każ, l-applikant ser ikun meħtieġ jiffinanzja 20 % tal-proġett/operazzjoni. Bl-istess mod, għall-operazzjonijiet implimentati mill-intrapriżi li jaqgħu barra d-definizzjoni ta' SMEs, l-intensità ta' għajnuna pubblika għandha titnaqqas b'20 punt perċentwali. F'dan il-każ, l-applikant ser ikun meħtieġ li jiffinanzja 70% tal-proġett/operazzjoni. 1.5 Ksur Serju Mwettaq Taqsima 2 - Dettalji tal-Operazzjoni 2.1 Deskrizzjoni tal-Operazzjoni (Punti Massimi: 20) Iddeskrivi, fid-dettall, l-operazzjoni proposta li għaliha qed tintalab assistenza, fejn jiġu speċifikati l-karatteristiċi u l-għanijiet ewlenin tagħha, filwaqt li jitqiesu l-effiċjenza fl-enerġija u l-mitigazzjoni tat-tibdil fil-klima. 2.2 Sorsi ta' ineffiċjenza fl-enerġija Is-sajd jibqa' jkun wieħed mill-aktar metodi ta' produzzjoni tal-ikel intensivi fl-enerġija fid-dinja tal-lum. Biex tiġi indirizzata l-problema tal-effiċjenza fl-enerġija, ikun utli li wieħed jifhem bl-eżatt fejn tintuża l-enerġija f'bastiment tas-sajd. Għalhekk, l-applikant għandu jidentifika s-sorsi ta' ineffiċjenza fl-enerġija ġewwa l-bastiment. Id-distribuzzjoni approssimattiva tal-enerġija maħluqa wkoll għandha tiġi identifikata. 2.3 Azzjonijiet li jindirizzaw l-ineffiċjenza fl-enerġija (Punti Massimi: 5) L-applikant għandu jidentifika b'mod ċar liema miżuri għandhom jittieħdu, bħala parti mill-operazzjoni proposta, u liema huma maħsuba li jindirizzaw l-ineffiċjenza enfasizzata fit-Taqsima 2.2 t'hawn fuq. Kwalunkwe żieda fl-effiċjenza tal-fjuwil bħala riżultat tal-azzjonijiet proposti, tradotta fi tfaddil - litri għal kull volum ta' qbid, għandha tiġi kwantifikata b'mod ċar. 2.4 Tip ta' Operazzjoni (tista' tintgħażel aktar minn tip ta' operazzjoni waħda) Tagħmir abbord Verifiki u Skemi tal-Effiċjenza fl-Enerġija Irkaptu tas-Sajd Studji L-operazzjoni hi relatata ma': Sajd fuq il-Baħar 2.5 Gruppi fil-Mira Appoġġjati mill-Operazzjoni Iddikjara n-numru ta' sajjieda li jibbenefikaw mill-operazzjoni. Jekk meħtieġ, jistgħu jiżdiedu ringieli addizzjonali. 2.7 Perjodu ta' Żmien tal-Operazzjoni Fil-kaxxa t'hawn taħt, jekk jogħġbok indika d-data tal-bidu u tat-tmiem mistennija tal-operazzjoni. 2.8 Proposta f'konformità mal-Programm Operazzjonali tal-Fond Ewropew għall-Affarijiet Marittimi u s-Sajd (PO FEMS): 2.8.1 Kontribuzzjoni lejn l-Objettiv Speċifiku tal-PO FEMS Jekk jogħġbok immarka jekk l-operazzjoni tkun konformi mal-Istrateġija tal-Prijoritajiet tal-Unjoni u tikkontribwixxi għall-kisba tal-għan u tar-riżultati kif deskritt fil-PO FEMS għal Malta. 2.8.2 Kontribuzzjoni lejn l-Indikatur tar-Riżultat tal-PO FEMS (Punti Massimi: 5) Jekk jogħġbok daħħal l-informazzjoni meħtieġa skont dan: Fil-kolonna tal-mira għat-tlestija tal-operazzjoni t'hawn taħt, jekk jogħġbok daħħal il-bidla ppjanata fil-profitti netti mistennija li jinkisbu minħabba l-operazzjoni proposta u l-impatt tagħha fuq il-profitt nett filwaqt li jitqies kwalunkwe tfaddil possibbli. 2.8.3 Jekk jogħġbok iddeskrivi kif il-valur tal-profitti neti sejjer jiġi kkalkulat: 2.8.4 Jekk jogħġbok iddeskrivi kif il-bidla prevista fil-profitti netti ser tiġi kkalkulata: 2.9 Kumplementarjetà (Punti Massimi: 5) Speċifika jekk l-operazzjoni proposta hijiex kumplementari għal kwalunkwe operazzjoni li diġà ġiet iffinanzjata jew li għandha tiġi ffinanzjata mill-Unjoni Ewropea Jekk iva, agħti d-dettalji (ipprovdi numru/i ta' referenza, dati, l-ammonti mitluba, l-ammonti mogħtija, eċċ.): Taqsima 3 – Valutazzjoni tar-Riskju Operattiv (Punti Massimi: 5) Iddeskrivi kwalunkwe riskju li jista' jaffettwa l-implimentazzjoni tal-operazzjoni u indika l-probabilità (probabilità baxxa, medja jew għolja) li dawn ir-riskji jseħħu. Identifika wkoll kwalunkwe miżura implimentata/trid tiġi implimentata sabiex tnaqqas l-okkorrenza u/jew l-impatti ta' dawn ir-riskji (impatt baxx, medju jew għoli). Taqsima 4 – L-istat ta' tħejjija (Punti Massimi: 10) Indika l-istat ta' tħejjija tal-operazzjoni. Taqsima 5 – Sostenibbiltà tal-proġett (Punti Massimi: 10) Iddeskrivi kif il-benefiċċji tal-proġett/operazzjoni se jkomplu jitwasslu wara li tintemm l-għotja u kif l-operazzjoni se tkun appoġġjata finanzjarjament wara t-tlestija (minimu ta' 5 snin wara l-għeluq tal-proġett), filwaqt li jiġu kkunsidrati wkoll l-ispejjeż relatati ma kwalunkwe xogħol ta' manutenzjoni mistenni. Iddeskrivi x'tip ta' xogħol ta' manutenzjoni se jkun meħtieġ. Taqsima 6 – Valur Miżjud u Kost-Effettività (Punti Massimi: 20) Iddeskrivi l-valur miżjud tal-operazzjoni proposta u l-kost-effettività tagħha. Taqsima 7 – Prijoritajiet Orizzontali (Punti Massimi: 5) Iddeskrivi kif din l-operazzjoni tintegra effettivament il-prijoritajiet orizzontali tal-Programm Operazzjonali: b'mod aktar speċifiku Sostenibbiltà Ambjentali u Opportunitajiet Indaqs. Taqsima 8 – Informazzjoni Addizzjonali Jekk jogħġbok uża din it-taqsima sabiex tipprovdi kwalunkwe informazzjoni addizzjonali relatata mat-taqsimiet preċedenti li tħoss li huwa rilevanti. Jekk jogħġbok bħala intestatura għall-informazzjoni tiegħek uża n-numri u l-intestatura f' din il-formola. Taqsima 9 – Protezzjoni tad-Data Id-dejta personali trażmessa lid-Diviżjoni għall-Fondi u l-Programmi fil-kamp ta' applikazzjoni tal-implimentazzjoni tal-operazzjonijiet li qed jiġu kofinanzjati mill-Fond Ewropew għall-Affarijiet Marittimi u s-Sajd hija pproċessata, skont l-Att dwar il-Protezzjoni tad-Dejta (2018), mid-Diviżjoni għall-Fondi u l-Programmi u minn partijiet interessati u awtoritajiet kompetenti oħra li għandhom il-mandat li jimplimentaw, jimmonitorjaw, jeżegwixxu pagamenti, jikkontrollaw u jawditjaw l-operazzjoni/kuntratt. Għal kull mistoqsija dwar il-protezzjoni tad-dejta ibgħat ittra elettronika lil Jiena naqbel ma' dak li hawn imsemmi hawn fuq Taqsima 10 - Dikjarazzjoni Jiena niddikjara li l-entrati fil-formola tad-Dikjarazzjoni, id-dettalji fil-Formola ta' Applikazzjoni sħiħa u kull anness ieħor mehmuż huma, sa fejn naf u nemmen, korretti. Nikkonferma wkoll li l-Fondi tal-UE li qed napplika għalihom, huwa l-minimu meħtieġ għall-operazzjoni sabiex tipproċedi kif deskritt. Jien niddikjara, sa fejn naf u nemmen, konformità mal-kriterji elenkati taħt l-Artikolu 10.1(a-c) tar-Regolament (UE) 508/2014 u niddikjara wkoll li s-sottoskritt ma għamel ebda frodi taħt il-Fond Ewropew għas-Sajd (2007-2013) jew il-Fond Ewropew għall-Affarijiet Marittimi u s-Sajd (2014-2020). Nikkonferma wkoll li l-operazzjoni li l-applikazzjoni tirreferi għaliha, mhijiex fiżikament kompletata jew implimentata bi sħiħ fid-data tas-sottomissjoni tagħha lill-Awtorità ta' Ġestjoni, skont l-Artikolu 65(6) tar-Regolament (UE) Nru 1303/2013. Nikkonferma li l-operazzjoni li l-applikazzjoni tirreferi għaliha, mhux sa jżid l-kapaċità tas-sajd tal-bastiment u mhux sa jfondi tagħmir li jżid il-kapaċità ta' bastiment biex isib il-ħut. Nikkonferma wkoll li ma naf bl-ebda raġuni għaliex l-operazzjoni ma tistax tipproċedi jew għandha tiġi mdewma u li l-impenn jista' jsir fil-perjodi ta' żmien indikati fil-Programm Operazzjonali li din l-operazzjoni tirrelata għalih. Nirrikonoxxi li l-applikazzjoni se tkun soġġetta għal monitoraġġ/awditjar/evalwazzjonijiet regolari u lest inżomm rekords adegwati għal dan l-iskop b'konformità mal-istruzzjonijiet li nirċievi mill-Awtorità ta' Ġestjoni u kif deskritt fil-Manwal tal-Proċeduri u kull gwida oħra pprovduta mill-Awtorità ta' Ġestjoni/partijiet interessati oħra, kif applikabbli. Niddikjara li din l-operazzjoni mhijiex qed tiġi appoġġjata minn Fondi oħra Komunitarji u li se nirrispetta l-prinċipji tal-governanza tajba u r-Regolament dwar il-Kuntratti Pubbliċi dwar kwistjonijiet relatati mal-akkwist kif applikabbli. Niddikjara wkoll li permezz tas-sottomissjoni ta' din l-applikazzjoni, qed nagħti l-kunsens tiegħi għall-pubblikazzjoni tal-informazzjoni relatata mal-benefiċjarju u l-operazzjoni (inkluż il-baġit) kif meħtieġ mir-Regolamenti tal-Kummissjoni rilevanti dwar il-Fond Ewropew għall-Affarijiet Marittimi u s-Sajd (2014-2020). Niddikjara li se nirrispetta l-klawsola ta' durabbiltà stabbilita fl-Artikolu 71 tar-Regolament (UE) 1303/2013 u l-Artiklu 25.1 tar-Regolament (UE) 508/2014. Nifhem li jekk l-informazzjoni inkluża fil-Formola ta' Applikazzjoni tinstab li mhijiex fattwalment korretta, l-applikazzjoni tal-proġett tista' tiġi miċħuda. Taqsima 11 – Lista ta' kontroll tad-Dokumenti Mehmuża Applikazzjonijiet mhux se jitqiesu eliġibbli biex jgħaddu għall-istadju ta' valutazzjoni jekk ma jiġux sottomessi fuq il-Formola ta' Applikazzjoni rilevanti, u jekk ma jkunux jinkludu l-Annessi li ġejjin: Sabiex l-applikazzjoni titqies bħala kompluta, id-dokumenti kollha mmarkati bħala obbligatorji jridu jiġu sottomessi mal-Formola ta' Applikazzjoni sad-data tal-għeluq tal-istadju tal-applikazzjoni. Id-dokumenti mmarkati bħala meħtieġa huma meħtieġa wkoll iżda ma jeħtieġx li jkunu disponibbli sad-data tal-għeluq tal-istadju tal-applikazzjoni. L-Awtorità ta' Ġestjoni se twettaq kontroll tal-validità wara li tirċievi l-applikazzjoni. Kull dokumentazzjoni meħtieġa li ma tiġix sottomessa mal-formola tal-applikazjoni trid tiġi sottomessa mill-applikant fi żmien ħamest ijiem tax-xogħol mid-divulgazzjoni/talba tal-Awtorità ta' Ġestjoni. Huma biss applikazzjonijiet li jkunu mimlijin b'mod sħiħ li sejrin jiġu kkunsidrati mill-Kumitat għall-Għażla tal-Proġetti.